Φαραμόντο

Φαραμόντο (Faramondo, HWV 39) είναι μία όπερα σέρια τριών πράξεων του Γκέοργκ Φρίντριχ Χέντελ, σε ιταλικό λιμπρέτο, διασκευασμένο από τον Φαραμόντο του Απόστολο Τσένο. Η πλοκή της όπερας βασίζεται ελαφρώς στην ζωή του Φαραμόνδου, θρυλικού βασιλιά των Φράγκων, γύρω στο 420 μ.Χ. και στην πρώιμη ιστορία της Γαλλίας. Η όπερα έκανε πρεμιέρα στο King’s Theatre του Λονδίνου, στις 3 Ιανουαρίου 1738.

 Ιστορία 
Το λιμπρέτο του Τσένο παρουσιάστηκε για πρώτη φορά στις 27 Δεκεμβρίου 1698 με μουσική του Κάρλο Φραντσέσκο Πολλαρόλο στη Βενετία (Il Faramondo). Το 1719 ο Νικόλα Πόρπορα το μελοποίησε στο Θέατρο Αγίου Βαρθολομαίου της Νάπολης, και ο Φραντσέσκο Γκασπαρίνι στο Θέατρο Αλιμπέρ της Ρώμης. Το λιμπρέτο για τον Γκασπαρίνι είχε υποστεί σημαντικές αναθεωρήσεις και ήταν αυτή η εκδοχή, αφού αφαιρέθηκε επιπλέον περίπου το ήμισυ των ρετσιτατίβι, που χρησιμοποίησε ο Χέντελ.

Μια λονδρέζικη εφημερίδα ανέφερε μετά την πρεμιέρα στις 3 Ιανουαρίου 1738 ότι:Χθες το βράδυ παρουσιάστηκε η νέα όπερα Φαραμόντο στο King's Theatre μπροστά σε ένα λαμπρό κοινό, και έγινε γενικά δεκτή με ενθουσιασμό. Καθώς ήταν η πρώτη εμφάνιση του κυρίου Χέντελ αυτή τη σεζόν, τιμήθηκε με εξαιρετικά και επαναλαμβανόμενα σημάδια επιτυχίας.Τη σεζόν εκείνη δόθηκαν συνολικά 8 παραστάσεις και το έργο δεν ξαναπαρουσιάστηκε. Η πρώτη σύγχρονη παραγωγή έγινε στο Φεστιβάλ Χέντελ της Χάλλε (τότε στην Ανατολική Γερμανία), στις 5 Μαρτίου 1976. Με την αναβίωση του ενδιαφέροντος για τη μπαρόκ μουσική και την ιστορικά τεκμηριωμένη εκτέλεση, από τη δεκαετία του 1960 και έπειτα, ο Φαραμόντο, όπως όλες οι όπερες του Χέντελ, παρουσιάζεται σήμερα σε φεστιβάλ και λυρικά θέατρα.

 Ρόλοι 
ΡόλοςΤύπος φωνήςΚαστ της πρεμιέρας, 3 Ιανουαρίου 1738Φαραμόνδος, ο βασιλιάς των Φράγκωνμέτζο-σοπράνο καστράτοΚαφφαρέλλιΚλοτίλδη, η αδερφή του ΦαραμόνδουσοπράνοΕλίζαμπεθ ΝτυπάρκΓουστάβος, ο βασιλιάς των ΚίμβρωνμπάσοςΑντόνιο ΜοντανιάναΡοσιμόνδα, η κόρη του Γουστάβουμέτζο-σοπράνοΜαρία Αντόνια ΜαρκεζίνιΑδόλφος, ο γιος του ΓουστάβουσοπράνοΜαργκερίτα ΤσιμέντιΓερνάνδος, ο βασιλιάς των ΣουηβώνκοντράλτοΑντόνια Μαργκερίτα ΜερίγκιΘεομπάλδος, στρατηγός των ΚίμβρωνμπάσοςΑντόνιο ΛοτίνιΧιλντερίκος, ο υποτιθέμενος γιος του ΘεομπάλδουσοπράνοΓουίλλιαμ ΣάβατζΣτρατιώτες, λαός, αγγελιοφόροι, υπηρέτες

 Παραπομπές 

 Βιβλιογραφία 




 Εξωτερικοί σύνδεσμοι 

 Λεπτομέρειες στο GFHandel.org
 Παρτιτούρες στο International Music Score Library Project

Κατηγορία:Όπερες του Γκέοργκ Φρίντριχ Χαίντελ
Κατηγορία:Όπερες στην ιταλική γλώσσα